**Informatīvais ziņojums**

**“****Par** **Eiropas Komisijas 2019. gada 27. novembra argumentētajā atzinumā pārkāpuma procedūras lietā Nr. 2018/2296 konstatēto pārkāpumu novēršanu”**

Latvijas Republika ir saņēmusi Eiropas Komisijas 2019. gada 27. novembra argumentēto atzinumu par pārkāpumu Nr. 2018/2296 (turpmāk – argumentētais atzinums). Saskaņā ar Ministru kabineta 2011. gada 12. jūlija noteikumu Nr. 550 “Noteikumi par institūciju sadarbību Līguma par Eiropas Savienības darbību pārkāpuma procedūras ietvaros un pirms pārkāpuma procedūras ierosināšanas” 25.1. apakšpunktu nostājas projektam, kas sagatavots, atbildot uz argumentēto atzinumu, iesniedzot to izskatīšanai Ministru kabinetā, pievieno informatīvo ziņojumu. Informatīvā ziņojuma “Par Eiropas Komisijas 2019. gada 27. novembra argumentētajā atzinumā pārkāpuma procedūras lietā Nr. 2018/2296 konstatēto pārkāpumu novēršanu” (turpmāk – ziņojums) mērķis ir apkopojošā veidā raksturot Eiropas Komisijas (turpmāk – Komisija) 2019. gada 24. janvāra formālajā paziņojumā pārkāpuma procedūras lietā Nr.2018/2296 (turpmāk – formālais paziņojums) minēto pārkāpumu novēršanas gaitu un prognozēt pārkāpumu procedūras virzību un iespējamās tiesvedības sekas.

1. **Formālajā paziņojumā minēto pārkāpumu novēršanas gaita**

Latvijas ieskatā Latvija no formālajā paziņojumā minētajiem 30 pārkāpumiem Eiropas Parlamenta un Padomes 2005. gada 7. septembra Direktīvas 2005/36/EK par profesionālo kvalifikāciju atzīšanu (turpmāk – Direktīva 2005/36/EK) pārņemšanā nav pieļāvusi 10 pārkāpumus, kurus argumentētajā atzinumā Komisija neturpina uzturēt, pilnībā ir izpildījusi 10 pārkāpumus, astoņu pārkāpumu izpilde drošticami tiks veikta tuvākā pusgada laikā, kad Saeimā pieņems Likumprojektu “Grozījumi likumā "Par reglamentētajām profesijām un profesionālās kvalifikācijas atzīšanu””, ko Ministru kabinets 2019. gada 26. novembrī ir apstiprinājis (protokols Nr.55 12.§), un divi pārkāpumi nav novērsti.

Lai novērstu formālajā paziņojumā minētos pārkāpumus, Latvija ir pieņēmusi šādus normatīvos aktus:

1) Ministru kabineta 2019. gada 5. novembra noteikumi Nr. 511 “Grozījumi Ministru kabineta 2005. gada 24. maija noteikumos Nr. 351 “Noteikumi par vispārējās aprūpes māsas izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu””,

2) Ministru kabineta 2019. gada 5. novembra noteikumi Nr. 512 “Grozījumi Ministru kabineta 2005. gada 15. februāra noteikumos Nr. 125 “Noteikumi par zobārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu””;

3) Ministru kabineta 2019. gada 5. novembra noteikumi Nr. 513 “Grozījumi Ministru kabineta 2005. gada 1. marta noteikumos Nr. 149 “Noteikumi par vecmātes izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu””;

4) Ministru kabineta 2019. gada 5. novembra noteikumi Nr. 514 “Grozījumi Ministru kabineta 2005. gada 29. marta noteikumos Nr. 207 “Noteikumi par ārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu””;

5) Ministru kabineta 2019. gada 5. novembra noteikumi Nr. 515 “Grozījumi Ministru kabineta 2005. gada 15. februāra noteikumos Nr. 124 “Noteikumi par farmaceita izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu””;

6) Ministru kabineta 2019. gada 5. novembra noteikumi Nr. 516 “Grozījumi Ministru kabineta 2005. gada 10. maija noteikumos Nr. 320 “Noteikumi par veterinārārsta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu””;

7) Ministru kabineta 2019. gada 17. decembra noteikumi Nr. 657 “Grozījumi Ministru kabineta 2002. gada 19. februāra noteikumos Nr. 68 “Izglītības programmu minimālās prasības zobārsta, farmaceita, māsas un vecmātes profesionālās kvalifikācijas iegūšanai””;

8) Ministru kabineta 2020. gada 7. janvāra noteikumi Nr. 9 “Grozījumi Ministru kabineta 2002. gada 21. maija noteikumos Nr. 194 “Izglītības programmu minimālās prasības arhitekta profesionālās kvalifikācijas iegūšanai””;

9) Ministru kabineta 2020. gada 7. janvāra noteikumi Nr. 8 “Grozījumi Ministru kabineta 2002. gada 23. jūlija noteikumos Nr. 315 “Izglītības programmu minimālās prasības ārsta profesionālās kvalifikācijas iegūšanai””.

Latvijā nav novērsusi šādus formālajā paziņojumā norādītos pārkāpumus:

i) par Direktīvas 2005/36/EK 42. panta 2. punktā noteikto prasību par minimālajām darbībām vecmātes profesijā. Atbildē uz formālo paziņojumu Latvija daļēji piekrita pārkāpumam un apņēmās veikt attiecīgus grozījumus Ministru kabineta 2009. gada 24. marta noteikumos Nr. 268 “Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” (Ministru kabineta 2019. gada 19. marta sēdes lēmums, protokols Nr.14 43.§ 4. punkts, kurā Veselības ministrija ir noteikta kā atbildīgā ministrija par šī normatīvā akta projekta sagatavošanu).

Veselības ministrija ir izstrādājusi un 2019. gada 22. decembrī nosūtījusi saskaņošanai Tieslietu ministrijai, Finanšu ministrijai un Izglītības un zinātnes ministrijai Ministru kabineta noteikumu projektu „Grozījums Ministru kabineta 2009. gada 24. marta noteikumos Nr. 268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”” (turpmāk – grozījumi noteikumos Nr. 268). Iepriekš minētais noteikumu projekts paredz precizēt Ministru kabineta 2009. gada 24. marta noteikumu Nr. 268 “Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu” 494. punktu, lai vecmātes profesionālās darbības apraksts pilnībā atbilstu Direktīvas 2005/36/EK 42. panta 2. punkta a)–k) apakšpunktā uzskaitītajām minimālām darbības jomām. Grozījumu noteikumos Nr. 268 pieņemšana ir plānota līdz 2020. gada 30. aprīlim.

ii) par Direktīvas 2005/36/EK 38. panta 3. punktā noteikto prasību par minimālajām prasībām veterinārārsta profesionālās kvalifikācijas iegūšanai. Atbildē uz formālo paziņojumu Latvija piekrita pārkāpumam, paredzot, ka tā novēršanai tiks veikti grozījumi Ministru kabineta 2005. gada 5. jūlija noteikumos Nr.489 “Noteikumi par izglītības programmu minimālajām prasībām veterinārārsta profesionālās kvalifikācijas iegūšanai un par institūcijām, kuru tiešā kontrolē var apgūt praktisko izglītību veterinārārsta profesijā”” (Ministru kabineta 2019. gada 19. marta sēdes lēmums, protokols Nr.14 43.§ 4. punkts, kurā Izglītības un zinātnes ministrija ir noteikta kā atbildīgā ministrija par šī normatīvā akta projekta sagatavošanu).

Izglītības un zinātnes ministrija ir sagatavojusi Ministru kabineta noteikumu projektu “Grozījumi Ministru kabineta 2005. gada 5. jūlija noteikumos Nr.489 “Noteikumi par izglītības programmu minimālajām prasībām veterinārārsta profesionālās kvalifikācijas iegūšanai un par institūcijām, kuru tiešā kontrolē var apgūt praktisko izglītību veterinārārsta profesijā””, kas 2019. gada 7. novembrī izsludināts Valsts sekretāru sanāksmē (prot. Nr. 42 9.§) (turpmāk – grozījumi noteikumos Nr. 489). Turpinās grozījumu noteikumos Nr. 489 saskaņošana ar Tieslietu ministriju un ir plānots, ka tie tiks pieņemti līdz 2020. gada 1. aprīlim.

**2. Prognoze par pārkāpuma procedūras virzību un sekām**

Šī ziņojuma 1.sadaļā minētais apskats pierāda, ka Latvija ir rīkojusies aktīvi un rezultatīvi Direktīvas 2005/36/EK tiesību normu pārņemšanā, kā arī saprātīgā termiņā piedāvājusi novērst neatbilstības, kuras vēl pastāv. Minēto iemeslu dēļ ir pamats uzskatīt, ka Komisija varētu atturēties no prasības celšanas Latviju Tiesā par tās saistību neizpildi atbilstoši Līguma par Eiropas Savienības darbību 258. pantam. Tomēr, kamēr Latvija nav paziņojusi pilnīgus Direktīvas 2005/36/EK izpildes pasākumus, nevar izslēgt, ka Komisija vērsīsies Tiesā. Tāpat nav iespējams izslēgt, ka Komisija Tiesā vērsīsies arī gadījumā, ja to neapmierinās Latvijas sniegtā atbilde.

Gadījumā, ja Komisija vērsīsies Tiesā, Latvijai ir iespēja vēl tiesvedības laikā novērst Komisijas konstatētos pārkāpumus, kā arī pārliecināt Tiesu, ka tās veiktie izpildes pasākumi ir pienācīgi pabeigti, tādējādi novēršot Latvijai nelabvēlīgu spriedumu.

Tomēr gadījumā, ja Tiesa konstatētu pārkāpuma esamību, pēc šī sprieduma būtu jārīkojas pietiekami ātri un efektīvi, lai novērstu konstatēto pārkāpumu un nenonāktu līdz otrajam Tiesas spriedumam, ar kuru valstij var tikt piemērota soda nauda un kavējuma nauda.

Šobrīd Latvijai noteiktā minimālā soda nauda ir 308 000 euro, savukārt kavējuma nauda ir noteikta no 372,60 euro līdz 22 356 euro apmērā par katru kavējuma dienu pēc otrā sprieduma pasludināšanas līdz pārkāpums tiek pilnība novērsts[[1]](#footnote-1).

Iesniedzēja: Izglītības un zinātnes ministre I. Šuplinska

Vīza: valsts sekretāre L. Lejiņa

1. Eiropas Komisijas 2019. gada 20. februāra paziņojums "Izmaiņas vienreizēju soda maksājumu un dienas kavējuma naudas aprēķina metodē, kuras Komisija ierosinājusi saistībā ar pārkāpumu procedūrām Eiropas Savienības Tiesā", OV 2019, C 70, 1.-5. lpp, (2019/C 70/01) [↑](#footnote-ref-1)